Baefeso 2 | Beibele Inthaneteng | Phetolelo ya Lefase le Lefsa
2 Go feta moo, Modimo o le phedišitše gaešita le ge le be le hwetše dikarogong le dibeng tša lena,+
2 tše ka nako e nngwe le bego le sepela go tšona go ya ka tshepedišo+ ya dilo ya lefase le, go ya ka mmuši+ wa moya+ wo o laolago batho, moya woo bjale o šomago go bana ba go se kwe.+
3 Ee, ka moka ga rena re kile ra itshwara ka go dumelelana le dikganyogo tša nama ya rena+ gare ga bona, re dira dilo tšeo di kganyogwago ke nama+ le tša dikgopolo tša rena, le gona ka tlhago re be re le bana ba kgalefo+ go etša ba bangwe ka moka.
4 Eupša Modimo o humile ka dikgaugelo+ gomme ka baka la lerato la gagwe le legolo leo a re ratilego ka lona,+
5 o re phedišitše gotee le Kriste, gaešita le ge re be re hwile dikarogong+—le phološitšwe ka botho bjo bogolo bja Modimo.+
6 Godimo ga moo, o re tsošitše+ gotee le Kriste a re dudiša gotee legodimong+ boteeng le Kriste Jesu,
7 gore nakong* e tlago+ a bontšhe mahumo+ a fetišišago a botho bja gagwe bjo bogolo ka lešoko la gagwe go rena boteeng+ le Kriste Jesu.
8 Le phološitšwe ka tumelo ka botho bjo bjo bogolo bja Modimo;+ se ga se ka baka la lena.+ Eupša ke mpho ya Modimo.+
9 Aowa, phološo ye ga ya tla ka baka la mediro,+ e le gore go se be le motho yo a bago le mabaka a go ikgantšha.+
10 Re tlholo+ ya Modimo; re bopilwe+ boteeng+ le Kriste Jesu bakeng sa mediro e mebotse+ yeo Modimo a e rerilego e sa le pele+ gore re sepele go yona.
11 Ka gona gopolang gore nakong e nngwe, lena batho ba ditšhaba,+ le be le bitšwa “ba sa bollago” ke bao ba bitšwago “ba bolotšego,” e lego lebollo leo le dirwago nameng ka diatla tša batho.+
12 Ka nako yeo le be le se na Kriste,+ le arogantšwe+ le mmušo wa Isiraele gomme ka ge le be le le bašele, le be le sa tšee karolo dikgweranong tša kholofetšo,+ le gona le be le se na kholofelo+ gomme le se na Modimo lefaseng.+
13 Eupša bjale le le boteeng le Kriste Jesu lena bao le kilego la ba kgole kudu go Modimo le batametše go Yena ka madi+ a Kriste.
14 Gobane ke yena khutšo+ ya rena, yena yo a dirilego dihlopha tše pedi+ gore e be setee+ gomme a phušola leboto+ leo le bego le le magareng+ ga tšona leo le bego le di aroganya.
15 O fedišitše bonaba+ ka nama+ ya gagwe, Molao wa ditaelo wo o bopilwego ka melaotaelo,+ e le gore a dire gore dihlopha+ tšeo tše pedi e be motho o tee yo mofsa+ gomme a dire khutšo;
16 le gore ka kota ya tlhokofatšo+ a boelanye+ ditšhaba ka bobedi ka botlalo gore e be mmele o tee+ go Modimo, gobane ka lehu la gagwe o ile a fediša bonaba.+
17 O tlile a bolela ditaba tše dibotse tša khutšo+ go lena bao le bego le le kgole, a bolela le khutšo go bao ba lego kgauswi,+
18 gobane ka yena rena ditšhaba ka bobedi,+ re kgona go batamela+ go Tate ka bolokologi ka moya o tee.+
19 Ka gona ruri ga le sa hlwa le le bašele+ le badiiledi,+ eupša le agile+ gotee le bakgethwa+ gomme le ditho tša ntlo ya Modimo,+
20 le agilwe godimo ga motheo+ wa baapostola+ le baporofeta,+ ge Kriste Jesu yena e le leswika la motheo la sekhutlo.+
21 Boteeng le yena moago ka moka o kopantšwe gotee ka kwano,+ o a gola ya ba tempele e kgethwa ya Jehofa.+
22 Boteeng le yena,+ le lena le agwa gotee gore le be lefelo leo Modimo a dulago go lona ka moya.+
^ Phetolelo ya lentšu ka lentšu e re, “ditshepedišong tša lefase.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D49%26Chapter%3D2%26wtlocale%3DSE%26srcid=share⊂ject=Bala Beibele Inthaneteng